Rheineck SG
Rhynegg (amtl. Rheineck) isch e politeschi Gmaind im Kanton Sanggalle, Schwiz.

Geografii 
Rhynegg liit zwüsched em Appezäller Vorderland und em Rhydelta, chorz bevor de Alt Rhy i de Bodesee mündet. De Alt Rhy bildet d Gränze zwüsched Öschtrych und de Schwiz. Rhynegg isch zwüsched Rorschach und Sammagreta im Rhyntl.

Nochbergmainde send Thal und Sammagreta im Kanton Sanggalle, Lutzebärg im Kanton Appezäll Usseroode und Gaissau im Voralbärg.

Geschicht 
Rhynegg werd urkundlich s erschtmol erwähnt im Johr 1163 as castellum Rinegge und hät 1219 s Stadträcht öbercho. S Städtli, dozmol no am Rhy gläge, isch en wichtige Umschlags- und Handelsplatz a de Nord-Südachse gsi. Zahlrychi Baute z Rhynegg send Züüge us bessere Zyte.

Vercheer 
Rhynegg hät en Bahof a de Linie Rorschach-Sammagreta-Bux-Sargans und isch en Uusgangspunkt vo de Bärgbahn Rhynegg-Walzehuuse. Zwüsched de Isebahnlinie und em Alte Rhy verlauft d A1. En Autobahnaaschluss gits im Buriet, i de Nöchi vom Flughafe Alterhy.

Bevölkerig

Zum Aaluege 
Es loont sich en chlinne Spaziergang dor d Altstadt, mit sine Fachwärckhüser. Me fangt bi de katholische Cherche a, goot am Leuehof und em mächtige Oberstufe-Schuelhuus verbii und chunnt i de Hoptgass zum Rodhuus. Döt isch o s ainzig erhalte plebni Stadttor, s Rhytor us em 15. Johrhundert. Bi de reformierte Cherche verlot me s Städtli und cheert bim Chusterhof i Richtig Burghügel zu de Ruine Alt Rhynegg.

Persönlichkaite 
 William Wolfensberger (1889–1918), Pfarrer und Dichter
 Heinrich Herzig (1887–1964), Künstler (v. a. Moler)
 Johann Heinrich Custer (* 21. Dezember 1757 z Altstetta; † 24. Oktober 1818 z Rhinegg), Garn- und Liiwandhändler

Weblink 

 Offizielli Website vo de Gmaind Rhynegg

Fuessnoote 

Ort (Kanton Sankt Galle)